टेन्डू सेकंड। पैर पीछे, टेन्डू साइड, पैर अपनी जगह पर।
पाँच, छह, सात, आठ। बिग प्लिए। पासे…
मैंने नौ साल की उम्र में नाचना शुरू किया था।
इसकी शुरुआत स्कूल के बाद होने वाली मुफ़्त बैले क्लास से हुई थी,
और जल्द ही इसका जुनून मेरे सिर चढ़ गया।
एक डांसर के तौर पर मेरी सबसे बड़ी ताक़त मेरी दर्द सहने की क्षमता थी।
वह पहले ही मेरी ज़िंदगी की रोज़ की सच्चाई थी,
और तरक्की करने के लिए चुकाई जाने वाली एक छोटी सी क़ीमत।
आप अपने पैरों की उँगलियों के सिरों पर अपने वज़न से 12 गुना दबाव
संतुलित करना सीखते हैं,
ताकि हवा में चलने का भ्रम पैदा किया जा सके।
ताकि अपनी प्रस्तुति को सुंदर और सहज बनाए रखा जा सके,
यहाँ तक कि तब भी जब चीज़ें लगभग असहनीय लगने लगें।
तुम्हें ठीक से नींद आई, जान?
ख़ास नहीं।
नैंसी की मौत से दो महीने पहले
क्या तुम सोफ़े पर सोए थे?
मेहमानों के कमरे में।
मेरी मीटिंग देर तक चलती रहीं, तो मैंने तुम्हें जगाना ठीक नहीं समझा।
क्या तुम मुझे यह पहना दोगे?
हाँ। कोशिश करता हूँ।
मेरा काम छह बजे के आसपास ख़त्म हो जाएगा, अगर तुम साथ में डिनर करना चाहो।
मेरी मीटिंग देर रात तक चलेंगी, तो मेरे बिना ही डिनर कर लेना।
- हो गया। - शुक्रिया।
पहले दिन की घबराहट से मुझे थोड़ी मतली आ रही है।
वह समाज सेवा वाले काम को लेकर?
मैं पूरे प्रोडक्शन की रचनात्मक सलाहकार हूँ।
हाँ।
सेट डिज़ाइन, पोशाकों पर राय देना, रिहर्सल के दौरान मौजूद रहना।
तुम्हें लगता है निवेश करना मुश्किल है,
तो कभी एक एक्सपेरिमेंटल बैले का शो खड़ा करके देखो।
नैंसी, मत करो…
दो दिनों में पूरी एक लीटर?
मैं पहले ही काफ़ी झंझटों में फँसा हूँ, तुम्हें तो मुझे परेशान नहीं करना चाहिए।
इसलिए इस बात को यहीं छोड़ दो, प्लीज़।
मैं बस तुमसे समय माँग रही हूँ।
उस थेरेपिस्ट के साथ सिर्फ़ एक घंटा, जिसका मैंने ज़िक्र किया था।
ज़रूर। ठीक है। मैं उसके लिए समय निकालने की कोशिश करूँगा।
ठीक है, मीटिंग शुरू होने से पहले मुझे यह किट को भेजना ही होगा।
जब तुम बात करने के लिए तैयार हो जाओ, मुझे बता देना।
इम्पर्फ़ेक्ट विमेन
ऐरामिंटा हॉल की किताब पर आधारित
हैलो। हॉवर्ड को लेने आने के लिए बहुत-बहुत शुक्रिया।
- हैलो। - हमारी साब कार इस साल चौथी बार
मकैनिक के पास गई है, वह…
आज किसी समय वापस आ जानी चाहिए। पता नहीं।
आज सुबह से तुमने कितनी कॉफ़ी पी ली हैं?
एक, दो, तीन, चार। शायद पाँच।
पर मैं सुबह पाँच बजे उठ गई थी। इस हफ़्ते मैंने दो अध्याय लिख लिए।
तुम वह लेखकों वाली वर्कशॉप ले रही हो?
हाँ। और फ़िलहाल तो साउथ पास पब्लिक लाइब्रेरी में
बस छह रिटायर हो चुके बुज़ुर्ग ही आते हैं,
पर इससे ज़िंदगी में थोड़ा अनुशासन आया है, और मुझे यह अच्छा लगता है।
- यह बढ़िया बात है। - तुम ख़ूबसूरत लग रही हो।
- सच में? - हाँ। काफ़ी पेशेवर लग रही हो।
मतलब, नज़र ना लगे, कोशिश करूँगी कि मैं इसे थोड़े और स्थायी काम में बदल पाऊँ।
कुछ दूसरे शो के लिए भी सलाहकार के तौर पर काम करने लगूँ।
- बढ़िया, बढ़िया। - हाँ।
- वे तुम्हें इसके पैसे देंगे? - वैसे, मुमकिन तो है।
पता नहीं, मैं बस…
मुझे नहीं पता क्या होगा, मेअर। मुझे तैयार रहना होगा।
किस चीज़ के लिए?
पता नहीं। कुछ भी हो सकता है।
तुम और रॉबर्ट अभी भी…
मतलब, वह कभी-कभार ही मुझे कोई पूरी बात बताता है, लेकिन…
देखो, अभी कुछ ही हफ़्ते हुए हैं, है ना? पार्टी के बाद से।
तो, मुमकिन है हालात अभी थोड़े नाज़ुक ही हों।
वह मान जाएगा।
आर्केडिया! माउंट ऑलिम्पस के खेल शुरू किए जाएँ!
हैलो, हॉवर्ड!
- यह लो। - हैलो, नैंसी।
ठीक है, मज़े करना।
- बाय। - हे, शुक्रिया।
मुझे पता है कि हॉवर्ड को इसकी ज़रूरत थी, लेकिन शायद मुझे इसकी ज़्यादा ज़रूरत थी।
अपना दिन अच्छा बिताना, ठीक है?
दोनों मज़े करना।
मैरी के साथ मेरी इतने सालों की दोस्ती में,
मैंने कभी उसके पति के साथ अकेले समय नहीं बिताया था।
वह ज़्यादा दिलचस्प भी नहीं था।
- …मेरा फ़ोन? मैं अपना फ़ोन… - पता है क्या?
मैं अपना फ़ोन ऐड कर रहा हूँ।
ताकि बस… मेरे पास स्ट्रैविंस्की की एक कमाल की…
मुझे मैरी बहुत पसंद थी, मैं बस किसी के लगभग बेरोज़गार पति की
देखभाल करने की मानसिक स्थिति में नहीं थी।
शुक्रिया, बॉनी।
ला मेट्रो बैले
डांसर्स, संगीतकार, तकनीकी कलाकार,
और हमारे सभी शानदार क्रू सदस्य, आप सबका शुक्रिया।
अब, इससे पहले कि हम रिहर्सल शुरू करें, मैं चाहता हूँ कि आप एक पल लें,
अपने बग़ल में बैठे व्यक्ति की तरफ़ मुड़ें और अपना परिचय दें।
हेल्गा ड्यूरर, कॉस्ट्यूम डिज़ाइनर।
हाँ! मैं नैंसी हेनेसी हूँ। मुझे पिछले सीज़न के "वेव्स" में आपका काम बहुत पसंद आया था।
- शुक्रिया। - वह बहुत ख़ूबसूरत था।
अगले आठ हफ़्तों के लिए, उद्घाटन समारोह की रात तक, यही आपका परिवार है।
अब, यह ख़त्म करने से पहले, मैं आपको एक व्यक्ति से मिलवाना चाहूँगा,
जो मेट्रो बैले की बोर्ड की सदस्य और इस शो की रचनात्मक सलाहकार हैं,
नैंसी हेनेसी।
शुक्रिया, फ़िल।
"एरिआड्ने" हमारी कम्पनी का अब तक का सबसे पेचीदा बैले शो है,
जो कि मौजूदा समय की जटिलताओं को देखते हुए एकदम उपयुक्त है,
और मुझे आप सबके साथ इस सफ़र का हिस्सा बनकर बहुत ख़ुशी हो रही है।
और मैं आपका परिचय हॉवर्ड सिम्पसन से करवाना चाहूँगी, जो एक क्लासिक्स स्कॉलर और…
और एक क़रीबी दोस्त है।
और दोस्त है, जिनके लिखे प्रोग्राम नोट्स दर्शकों को
महत्वपूर्ण ऐतिहासिक पृष्ठभूमि समझने में मदद करेंगे।
तो जब फ़िल ने मुझे इस प्रोजेक्ट में शामिल किया,
मैंने अपना हर्क्युलेनियम पैपायरी के अनुवाद के लिए लिया गया अध्ययन अवकाश बीच में रोक दिया।
जैसा कि आप जानते होंगे या नहीं जानते होंगे,
"एरिआड्ने" ग्रीक भाषा का एक शब्द है, जिसका मतलब अत्यंत पवित्र या अत्यंत शुद्ध…
- शुक्रिया, डेविड। - हॉवर्ड।
ठीक है, बहुत-बहुत शुक्रिया। चलिए, सब लोग काम पर लग जाते हैं। शुक्रिया।
- आपसे मिलकर ख़ुशी हुई। - मुझे भी, दोस्त।
हे, नैंसी। क्या तुम्हें पता है कि यहाँ लंच मिलने वाला है या नहीं?
मुझे नहीं पता। नहीं, माफ़ करना।
हे, फ़िल, ज़रा सुनो। हे, मुझे एक चीज़ पर तुम्हारी राय चाहिए।
मैं सोच रही थी कि पोशाकों के लिए कौन से रंग इस्तेमाल किए जाएँ।
मुझे पता है कि तुम्हारे सबसे हाल के कामों में,
तुमने आधुनिक एकरंगी, काले लियोटार्ड लुक का इस्तेमाल किया है,
लेकिन मैंने सोचा कि इस साल हम कुछ और नया कर सकते हैं।
दिलचस्प।
तो मैं ऐसे कपड़ों पर रीसर्च कर रही थी, जिनमें रोशनी और रंग को परावर्तित करने की क्षमता हो,
यहाँ तक कि जिन पर तस्वीरें साफ़ दिख सकें।
मैं सोच रही थी कि शायद उससे शो में चार चाँद लग जाएँगे।
क्यों ना तुम लुकबुक यानी तस्वीरों भरी पुस्तक बना लो, फिर वहीं से आगे देखेंगे।
ठीक है, बढ़िया। मुझे बस कुछ दिन दो।
ठीक है।
मुझे किसी डांस स्टूडियो में क़दम रखे 25 साल हो गए थे।
बैले में वापस आना मेरे लिए भावनात्मक रूप से बहुत थका देने वाला था।
रिहर्सल रूम में पुरानी यादें ताज़ा हो जाती थीं।
युवा लचीले बदन, मंच का विशाल विस्तार।
वह मेरी सोच से कहीं ज़्यादा मुश्किल था।
मैं यह पहले भी रॉबर्ट के दोस्तों के समूह में देख चुकी हूँ।
एक पल, एलाना बर्कहॉफ़ अपने कार्टिएर के नए ब्रेसलेट दिखा रही होती है,
और अगले ही पल, वह उन्हें खाने के लिए बेच रही होती है।
ठीक है, तुम थोड़ी साँस ले लो।
सच कहूँ तो लम्बी-लम्बी साँसें लो।
मुझे लगता है तुम जल्दबाज़ी में निष्कर्ष निकाल रही हो।
जहाँ से मैं देख पा रही हूँ,
शराब पीना, अपने परिवार से झगड़ना, यह…
यह तलाक़ के नहीं, इस उम्र में अपनी पहचान को लेकर चलने वाले अंदरूनी संघर्षों के लक्षण हैं।
अमीर परिवारों में सम्पत्ति का बँटवारा कई वजहों से होता है।
तुम्हें बस उससे इस बारे में बात करनी होगी।
जब भी मैं उसे सोफ़े पर बेहोश पड़ा हुआ देखती हूँ या…
जब भी कभी मुझे कोई ख़ाली बोतल मिलती है,
तो ऐसा लगता है मानो मेरे बचपन का डरावना सपना बार-बार मेरे सामने आ रहा है।
मेरे मन का एक हिस्सा कहता है, हम हर मुश्किल से उबर जाएँगे, है ना?
पर मेरे मन में एक और कहीं ज़्यादा तेज़ आवाज़ है, जो कहती है, "भाड़ में जाए।
अगर आप अपनी ही ज़िंदगी पर क़ाबू नहीं रख सकते, तो फिर शायद बस…"
पता नहीं…
नैंसी, क्या मैं तुम्हें एक काम की सलाह दूँ?
हाँ।
तुम्हें अपने मन की शांत आवाज़ को सुनना होगा।
मुझे पता है कि रॉबर्ट की शराब पीने की आदत तुम्हारे पुराने ज़ख़्मों को कुरेद रही है, लेकिन असल में,
उस आदमी को लगता है कि तुम्हारी बगलों से हनीसकल के फूलों और इंद्रधनुषों की ख़ुशबू आती है।
वह तुम्हें पूजता है। वह तुम्हें नहीं छोड़ेगा।
तुम सही कह रही हो। मैं बस… सम्भल नहीं पा रही हूँ।
यह विडम्बना ही है कि हम अभी इस बारे में बात कर रहे हैं।
मैंने हमारी सालगिरह के लिए एक पेंटिंग बनवाई है…
अगर तब तक सब कुछ ठीक रहा।
हे भगवान। सब कुछ ठीक रहेगा।
तुम लोगों ने साथ जीने-मरने की क़समें खाई थीं।
वह कहीं नहीं जाएगा।
आपने जॉर्जिया लेनर्ड की जो पेंटिंग बनाई थी, मुझे वह बहुत पसंद आई।
मैं जॉर्जिया के साथ काफ़ी काम करता हूँ।
क्या उन्होंने आपको बताया कि उन्होंने अपने कुत्तों की पेंटिंग बनवाई थी?
मैं उम्मीद कर रही थी कि शायद हम कोई ऐसी पेंटिंग बना सकते हैं जो थोड़ी स्वच्छंद हो।
इस पेंटिंग को देखने से मेरा मन नहीं भरता। यह कौन हैं?
एक कवयित्री।
हम एक पार्टी में मिले थे।
क्या आप लोग हमबिस्तर हुए थे?
उस मुलाक़ात का मुझ पर काफ़ी असर हुआ था।
प्लीज़, बैठ जाइए।
यह ज़्यादा आकर्षक है।
आपको मेरे ज़ख़्मों के निशान… निशान दिख रहे हैं।
क्यों नहीं? मुझे वे अच्छे लग रहे हैं।
वे आप ही का हिस्सा हैं। वे आपकी कहानी सुनाते हैं।
एक ऐसी कहानी जिसे मैं भूलना चाहूँगी।
आपने तो कहा था आपको ऐसी पेंटिंग चाहिए…
जो थोड़ी स्वच्छंद हो।
मैं इन निशानों को रोज़ आईने में देखती हूँ।
मुझे नहीं लगता कि मुझे ये भविष्य के लिए सहेजकर रखने की ज़रूरत है।
तो फिर, आपको पारम्परिक पेंटिंग ही चाहिए।
अब तो मुझे यह भी नहीं पता कि मुझे क्या चाहिए।
देख लीजिए। आप निपटा लीजिए, फिर हम फिर से शुरू करेंगे।
माफ़ करना।
स्कॉट रीड सुनो तो नैंसी - मुझसे बात करो
जब तक तुम मुझसे बात नहीं करतीं नैंसी मैं तुम्हें मैसेज करता रहूँगा
स्कॉट के मैसेज अपने आप में काफ़ी डरावने थे।
पर उससे भी बुरी बात यह थी कि इसकी शुरुआत मैंने की थी।
रुक जाओ - मुझे बस बात करनी है
कि मेरे भीतर कुछ ऐसा था जिसने मुझे वापस जाकर उस आग को छूने के लिए मजबूर कर दिया…
स्कॉट रीड को ब्लॉक करें? - ब्लॉक करें
ब्लॉक किया जा रहा है
…जबकि वह पहले ही मुझे बुरी तरह जला चुकी थी।
सब ठीक है?
हाँ।
मैं तैयार हूँ।
मुझे लगता है तुम इसे ढूँढ रही हो।
मैंने देखा तुम्हारी नोटबुक भरने वाली थी… यह… यह ज़्यादा बड़ी बात नहीं है।
शुक्रिया, हॉवर्ड।
लुइस के लिए डेविड की ओर से
क्या वह अभी भी तुम्हें डेविड बुलाता है? वह इस हफ़्ते दो बार मुझे लुइस कह चुका है।
वह हर बार मुझे किसी अलग नाम से बुलाता है।
एक अव्वल दर्जे के नशेबाज़ से यही उम्मीद की जा सकती है।
क्या? रुको, फ़िल?
मुझे लगता है उस शैतानी पदार्थ ने उसके दिमाग़ में छेद कर दिया है।
ख़ैर। मुझे ख़ुशी हुई तुम्हें यह पसंद आई।
सब ने बहुत बढ़िया किया। चलिए, शुरू करते हैं।
शुक्रिया। शुक्रिया।
सिलेक्टेड कटैलस अ न्यू ट्रांसलेशन
डॉ. हॉवर्ड सिम्पसन, पीएचडी
मैं सोचने लगी कि कहीं मैं हॉवर्ड के मामले में ग़लत तो नहीं थी।
कहीं उसे नज़रअंदाज़ करने की वजह वह ख़ुद नहीं, बल्कि मेरा अपना मिज़ाज तो नहीं था।
हे।
ऐसा लगने लगा था कि अब हमारी दोस्ती होना तय है।
नैंसी की मौत से चार हफ़्ते पहले
यह हुई ना बात।
ठीक है। सब लोगों ने अच्छा किया। आज यहीं ख़त्म करते हैं।
वाह, आधे दिन की रिहर्सल, मुझे तो समझ ही नहीं आ रहा है कि अब मैं क्या करूँगी।
सच में। लड़कियों को लेने जाने से पहले मेरे पास चार घंटे हैं।
क्या मैं एक बुरा पिता कहलाऊँगा,
अगर मैं 35 मिलीमीटर प्रिंट पर "रेड शूज़" देखना चाहूँ?
तुम भी चल सकती हो।
यह कपड़ों पर टपक गई। मैं अभी जाकर इसे साफ़ कर लेती हूँ।
- ठीक है, जाओ। मैं इंतज़ार करूँगा। - ठीक है।
हे, फ़िल। रिहर्सल बहुत अच्छी थी।
कल मिलते हैं, लुइस।
मेरा नाम नैंसी है।
सभी लिंगों के लिए
एरिआड्ने लुकबुक
नैंसी हेनेसी
रंग संयोजन
एरिआड्ने दृश्य एक कपड़ा
क्या हुआ?
कुछ नहीं हुआ।
नैंसी, कोई बात नहीं। तुम मुझे बता सकती हो।
फ़िल ने मेरी बनाई यह लुकबुक कूड़े में फेंक दी।
मैं… यह शर्मनाक है कि मुझे लगा कि वह मेरे विचारों की भी उतनी ही क़द्र करेगा,
जितनी मेरे पैसों की।
वह दिखावटी कमीना तुम्हारे पैसों के बिना बेरोज़गार होता।
वे तो पैसे भी मेरे नहीं हैं, रॉबर्ट के हैं।
तुम्हें सच में तो ऐसा नहीं लगता?
उसका परिवार मुझे यह याद दिलाने का एक भी मौक़ा नहीं छोड़ता।
मुझे नहीं पता कि यह पैसों का सारा मामला कैसे चलता है।
मेरे पिता एमएस की वजह से व्हीलचेयर पर आ गए थे।
हम हमेशा पैसों की तंगी में रहते थे।
मुझे अक्सर बहुत ग़ुस्सा आ जाता था, और वह कहते थे,
"हमारे जैसे लोगों के पास कुछ ऐसा है, जो उन लोगों के पास कभी नहीं होगा,
मेहनत से मिली सफलता का गर्व।"
तुम्हारा यहाँ तक पहुँचना…
तुम बेकर्सफ़ील्ड से हो?
वहाँ से निकलकर एक विश्व-प्रसिद्ध बैले कम्पनी की रचनात्मक सलाहकार बनना,
यह ऐसी उपलब्धि है कि किसी को भी ईर्ष्या हो जाए।
रॉबर्ट इसे मेरी समाज सेवा कहता है।
बुरा मत मानना, लेकिन तुम्हारा पति विरासत के पैसों पर निर्भर है और उसे कला की कोई समझ नहीं है।
तुमने जो किया है, वह क़ाबिले तारीफ़ है।
इसके लिए शुक्रिया।
वह फ़िल्म कितने बजे से है?
यह असल बात यही है?
हाँ। विकी ने सब कुछ छोड़कर अपने जुनून को चुना, भले ही वह प्यार हो, या खाना, या नींद।
अब प्रदर्शित - द रेड शूज़ 35 मिलीमीटर में रीस्टोर की गई
और यही चुनाव अंत में उसकी तबाही की वजह बना, जो कि पहले से तय थी।
क्या हम सच में अपनी आसक्तियों को ख़ुद चुनते हैं या वे पहले से हमारे स्वभाव में मौजूद होती हैं?
मुझे नहीं लगता कि वह चाहकर भी ख़ुद को रोक सकती थी।
यही चीज़ तो इसे एक त्रासदी का रूप देती है।
पता है, मुझे हमेशा लगता था कि तुम उस "ट्रॉफ़ी वाइफ़" वाली दिखावटी सोच में फँसी हुई हो।
लेकिन एकदम ग़ज़ब के नैन-नक्श,
और मेरे पूरे होम-लोन से महँगी घड़ी के अलावा भी
तुम में बहुत कुछ है जो पहली नज़र में दिखाई नहीं देता।
तारीफ़ की आड़ में मेरी इससे ज़्यादा प्यारी बेइज़्ज़ती आज तक किसी ने नहीं की।
और तुम्हारे बेकन खाने वाले वीगनिज़म के दोगलेपन की तो दाद देनी पड़ेगी।
और ई-बुक्स को लेकर तुम्हारी बेकार की नफ़रत की भी।
जिस चीज़ को मैं छू नहीं सकता, मैं उसे नहीं पढ़ूँगा।
- हैलो। - नैंसी?
मुझे फ़ोन करना बंद करो।
तुम ये खेल क्यों खेलती रहती हो? तुमने ही मुझे ढूँढा था।
नहीं।
नहीं, मुझे बस तुम्हारा ख़याल आया और एक बेवक़ूफ़ी भरे, कमज़ोर पल में, मैं तुम्हें ढूँढने लगी।
तुम कमबख़्त मुझे अकेला छोड़ दो।
नैंसी…
हे, माफ़ करना।
मामला बहुत गम्भीर लग रहा था।
हाँ।
क्या कोई ऐसी बात है जिसके बारे में तुम बात करना चाहो, या…
बस कोई है जो मेरे अतीत से जुड़ा है।
बात बहुत पेचीदा और उलझी हुई है, इतनी बुरी तरह कि कल्पना करना भी मुश्किल है।
मेरे भी इस तरह के काफ़ी अनुभव रहे हैं।
भगवान, तुम काँप रही हो।
मैरी ने हमें तुम्हारे घर पर डिनर के लिए बुलाया है।
हाँ, मैं उसे लेकर काफ़ी उत्साहित हूँ।
क्या हम इस बातचीत को सिर्फ़ अपने तक रख सकते हैं?
मतलब, कॉल वाली बात।
मैं बस… मैंने अभी… मैंने अभी रॉबर्ट से इस बारे में बात नहीं की है।
बेशक। मैं कुछ नहीं कहूँगा।
बढ़िया। शुक्रिया।
दो कैपेचीनी, प्लीज़।
ऑर्डर के लिए नाम?
- डेविड। - लुइस।
मैंने सुना कि तुम मेरे बारे में बातें कर रहे हो लेकिन मैं बिल्कुल ठीक हूँ
कह रहे हो कि मैं बहुत रो रही हूँ हर एक रात
तुम्हें निराश करने के लिए मुझे अफ़सोस है लेकिन मैं बिल्कुल ठीक हूँ
ठीक हूँ ठीक हूँ
हाँ, हाँ, मैं बिल्कुल ठीक हूँ
ठीक हूँ ठीक हूँ
हाँ, हाँ, मैं बिल्कुल ठीक हूँ
बहुत अच्छे!
शानदार! यह शानदार था।
इसे तो हमारी किसी पार्टी में गाना चाहिए। ठीक है?
हम तुम्हें बुलाएँगे!
- हाँ! - हम तुम्हें बुलाएँगे।
जाकर अपना होमवर्क करो। स्पेलिंग से शुरू करना।
तुमने बहुत अच्छा गाया, बच्चे।
- वह कितनी प्यारी है। - मैं करता हूँ, मैं करता हूँ।
शुक्रिया। बैले कैसा चल रहा है?
- बढ़िया। बढ़िया, हाँ। अभी तक तो। - हाँ?
हाँ, अगर आप उस नाक खींचते रहने वाले निर्देशक के बर्दाश्त से बाहर
घमंडी बर्ताव की बात ना करें।
- नाक खींचते रहने वाले? - हम किसकी बात कर रहे हैं?
- पता नहीं… - वह… फ़िल, कलात्मक निर्देशक, वह…
…कमीना है। लेकिन उसकी बहुत बात हो गई। तुम दोनों, आराम करो।
जाकर बैठक में बैठो, बर्तन हम मर्द लोग साफ़ कर लेंगे।
शुक्रिया।
- हे भगवान। मैं बहुत थक गई हूँ। - अच्छा?
आजकल तो पर्याप्त नींद मिलना भी दुर्लभ हो गया है।
हॉवर्ड की, मतलब, नौकरी की खोज, और मार्कस की सारी उलझनों के चलते।
मुझे लगता है कि हॉवर्ड को जल्द ही
- पक्की नौकरी मिल जाएगी। - शुक्रिया।
मैंने जितना भी थोड़ा-बहुत समय उसके साथ बिताया है, मैंने देखा कि वह बहुत होशियार है।
तुमने वह मेरी दी हुई क्लैडा अँगूठी पहनी हुई है?
- हाँ। - यह बहुत ख़ूबसूरत लग रही है।
तुमने ही मुझसे कहा था कि यह मुझे सम्भालकर रखेगी, है ना? यह रख रही है।
देखो, देखो, देखो। देखो तो मॉम के अच्छे जूते किसने पहने हैं!
प्लीज़ उन्हें पहनकर ध्यान से चलना!
ख़ासकर सीढ़ियों पर ऊपर जाते हुए, बच्चे।
हे, जान। मुझे लगता है हमें घर के लिए निकलना चाहिए।
- ये लोग अब बच्चों को सुलाएँगे। - हाँ।
नहीं, मुझे मैरी और हॉवर्ड को एक बात बतानी है।
हम सुन रहे हैं।
तो, मेरा एक दोस्त है, जे माइकल्स…
असल में वह मेरा पारिवारिक दोस्त है।
वह थोड़ा कमीना है, लेकिन वह कमबख़्त बहुत होशियार है।
- जान। चलो, अब घर चलते हैं। - रुक जाओ।
ये हमारे दोस्त हैं, जान, और इन्हें हमारी मदद की ज़रूरत है।
- हम सुन सकते हैं। कोई बात नहीं। - तो, जे एक वकील है और अपराधियों के केस लड़ता है,
और मैंने उस पर एक बहुत बड़ा एहसान किया है।
और नैंस ने मुझे बताया कि मार्कस की सुनवाई का दिन आने वाला है।
तो, क्यों ना मैं जे से कहूँ कि वह मार्कस का केस लड़े, बिल्कुल मुफ़्त।
हे भगवान। यह… रॉबर्ट, यह तो…
तुम्हारी दरियादिली के लिए शुक्रिया, लेकिन हमें इसे अस्वीकार करना पड़ेगा।
हॉवर्ड, इस बारे में बात कर लेते हैं।
हमें अपने बेटे को बचाने के लिए तुम्हारे दोस्तों का एहसान नहीं लेना चाहिए।
मैं कोई और रास्ता ढूँढ लूँगा।
- शुक्रिया। - हॉवर्ड, यह कोई एहसान नहीं है।
यह एक तोहफ़ा है। समझ रहे हो? मैंने बताया तो, उस पर मेरा उधार बाक़ी है।
जान, इस मामले में इनकी सीमाओं का सम्मान करते हैं।
हे भगवान, नैंस।
"इनकी सीमाओं का सम्मान।"
क्या तुम्हें एहसास है कि तुम इस समय कितनी बेवक़ूफ़ाना बात कर रही हो?
सुनो भी, मुझे माफ़ कर दो।
हद है, मैं बस मदद करना चाहता था।
उसे जल्दी बुरा लग जाता है।
मुझे यह कहने का हक़ नहीं है, लेकिन उसकी कोई ज़रूरत नहीं थी।
क्या आज रात तुम्हारा उसके साथ अकेले रहना ठीक होगा?
हाँ, मुझे कुछ नहीं होगा।
नैंस, रॉबर्ट कार में बैठने वाला है।
हाँ, मुझे उसे घर ले जाना चाहिए।
- मैं तुमसे टेक रिहर्सल में मिलूँगी। - ठीक है।
हे।
- हे, मुझे लगा था तुम चली गईं। - मैं अपना बैग भूल गई थी।
मैं बस प्रोग्राम को अंतिम रूप दे रहा हूँ।
मैं इसे भेजूँ, उससे पहले, क्या तुम इस पैराग्राफ़ को एक बार देख लोगी?
ज़रूर।
तुम इसकी विशेषज्ञ हो, मैं नहीं। मुझे… मुझे नहीं पता कि मैंने इसका भाव सही पकड़ा है या नहीं।
थोड़ा नीचे करोगे?
हाँ, वहाँ।
इसमें यह लाइन जोड़ दो,
"वह तीखी, झटकेदार नृत्य-शैली के साथ बैले की सीमाओं को चुनौती दे रहे हैं,
और उसी शारीरिक तीव्रता से नर्तकों के बीच एक गहरा भावनात्मक जुड़ाव पैदा हो रहा है।"
तुमने यह अभी-अभी सोचा है?
हाँ, मैं एक बहुत गम्भीर डांसर थी।
इतनी गम्भीर कि 16 साल की उम्र में सैन फ़्रैंसिस्को बैले के लिए मेरा चयन हो गया था।
लेकिन मैं कभी वहाँ तक पहुँच नहीं पाई।
और यह बहुत साल पहले की बात है।
लेकिन मुझे लगता है कि अगर तुम यह लिख दोगे, तो बाक़ी सब बढ़िया है।
ठीक है, हो गया।
देखो, मुझे सच में तुम्हें शुक्रिया कहना है।
रोज़गार मिलने के फ़ायदे से कहीं ज़्यादा,
मुझे एक बहुत अच्छी दोस्त मिल गई है।
ज़्यादा भावुक मत हो।
तुम मेरी सबसे अच्छी दोस्त के पति हो।
मैं तुमसे मिलती रहूँगी।
हाँ। जानता हूँ। जानता हूँ।
लेकिन एक इतनी विचारशील, होशियार व्यक्ति के साथ समय बिताकर मुझे बहुत अच्छा लगा।
नैंसी हेनेसी, तुम्हारा साथ बहुत अच्छा रहा है।
यह तुम्हारी उदारता है। शुक्रिया।
दरअसल मैं इस शानदार वाइन की बोतल का मज़ा लेने जा रही थी।
ज़ाहिर है मैं इसे रॉबर्ट के साथ नहीं पी सकती।
तो, क्या तुम चाहोगे…
यह 1998 की पोमेरोल बॉरडॉ है।
लुइस, इसे अकेले पीना अपराध होगा।
तुम्हें यक़ीन है तुम्हें वापस मेअर और बच्चों के पास नहीं जाना है?
तुम्हारे घर में यह एक आम रेड वाइन होगी,
लेकिन यह एक कमाल की वाइन है। इसलिए…
और बैकाए की तरह,
हम इस दमदार गाढ़े अमृत की हर एक बूँद का मज़ा लेंगे,
और 13वीं शताब्दी ईसा पूर्व की लीनियर बी टैबलेट में दर्ज देवता की पूजा करेंगे।
बी टैबलेट क्या होता है?
वह माइसीनियन कलाकृति जहाँ डायोनिसस का पहली बार ज़िक्र मिलता है। ज़ाहिर है।
और चूँकि डायोनिसस पागलपन के देवता भी हैं,
तो यह जाम अफ़रा-तफ़री और पागलपन के नाम।
वैसे, इसे सच में छान लेना चाहिए।
देखते हैं।
मुझे लगता है कि असल में मैं इसमें काफ़ी अच्छा हूँ।
- मैं शायद विलक्षण प्रतिभा का मालिक हूँ। - तुम सीधे खड़े तक नहीं हो सकते।
हे भगवान। यह इतना…
सबको लगता है वे नाच सकते हैं, पर कोई नहीं जानता यह कितना मुश्किल…
यहाँ आकर मुझे दिखाओ।
मुझे पता है। मतलब, यह पहली पोज़िशन है। दूसरी पोज़िशन।
नहीं, तुम्हें वह बाँह थोड़ी और फैलानी होगी।
मैं फैला रहा हूँ। तुम एक ऐसे आदमी को देख रही हो जिसे कंधे में दुनिया की सबसे बेढंगी चोट लगी है।
यह बाँह बस इतनी ही फैलती है।
ओह, भगवान के लिए, नहीं। फिर से कोशिश करो।
मैं तुम्हें दिखाती हूँ। ठीक है।
- रुको। - तुम ठीक हो?
हे भगव… हिलो मत। हिलो मत। हिलो मत। मैं सम्भालता हूँ।
लो, थोड़ा आराम से बैठ जाओ।
पैरों से वज़न कम करो। हे भगवान।
- मुझे चोट लग गई… - हे भगवान।
- यह सूजन के लिए। - शुक्रिया।
यह दर्द के लिए।
बढ़िया।
तो, तुमने नाचना क्यों छोड़ दिया?
तुम्हें छोटा जवाब चाहिए या लम्बा?
छोटे से शुरू करते हैं।
एक कार हादसे की वजह से।
लम्बा जवाब क्या है?
तो…
जब मैं तुम्हें अपना जवाब दूँगी,
तुम्हें लगेगा कि मैं दिमाग़ी रूप से पागल हूँ।
आज़माकर देख लो।
मेरी मॉम, वह मुझसे बहुत ग़ुस्सा थीं और उन्हें होना भी चाहिए था।
वह कार चला रही थीं, काफ़ी तेज़ रफ़्तार से, और मैं उनसे कार रोकने की विनती कर रही थी।
लेकिन वह रोक ही नहीं रही थीं।
शायद इस बार हमेशा की तरह नशे में मारे गए थप्पड़ से क़िस्सा ख़त्म नहीं होने वाला था,
जो मैंने किया था, उसके बाद तो नहीं।
क्या किया था तुमने?
मैंने उनके बॉयफ़्रेंड के साथ शारीरिक सम्बन्ध बनाए थे।
तुम्हारा मतलब है उसने तुम्हारा शोषण किया।
मेरी मॉम के नशे में बेहोश हो जाने के बाद,
वह मुझे कार में ले जाता था, या मेरे कमरे में, या जहाँ भी जगह मिलती।
वह अनाम कॉल, वह उसी की थी?
स्कॉट।
तुम्हें एक ग़ज़ब की बात बताऊँ?
इस बार मैंने ही उससे सम्पर्क किया था।
पता नहीं मैंने ऐसा क्यों किया।
मुझे लगता है तुम्हें पता है।
तुम्हें चिंगारी भड़काना पसंद है।
यही तुम्हारा असली स्वभाव है।
तुम जलती हुई इमारत के ढहने से ठीक पहले उसकी जलती आग में कूद जाती हो।
लेकिन तुम्हें इस सब पर शराफ़त का पर्दा डालना पड़ता है।
रॉबर्ट की अच्छी पत्नी बनना पड़ता है।
मुझे यक़ीन है उसे इस बारे में कुछ नहीं पता।
मुझे वह सच में अच्छा लगने लगा था।
वह ख़तरा।
इस बात से अनजान होना कि कहीं हम पकड़े तो नहीं जाएँगे।
और किसी का मुझ पर इतना ध्यान देना। ऐसा मेरे साथ पहले कभी नहीं हुआ था।
और तुम्हें वह चाहिए था।
मुझे उसकी ज़रूरत थी।
कुछ हादसों का पहले से पता होता है।
आपको सम्भलने या रास्ता बदल लेने का समय मिल जाता है।
लेकिन कुछ झटके इतने ज़ोरदार और अचानक होते हैं
कि अपनी नियति बदलने के लिए आपको कुछ भी करने का मौक़ा नहीं मिलता।
तो, जज इस बात पर सहमत हो गए कि अगर मार्कस "गैम्ब्लर्स एनोनिमस" में नियमित रूप से जाए
और फिर सामुदायिक सेवा करे, तो उसे सज़ा देने के बजाय सुधार कार्यक्रम में भेजा जा सकता है।
- तो, जो कि… यह अच्छी ख़बर है। - यह तो शायद बहुत अच्छी बात है, है ना?
क्योंकि इस तरह उसे ज़रूरी मदद मिल जाएगी।
उसका रिकॉर्ड हमेशा के लिए ख़राब नहीं होगा।
- और यह बहुत अहम बात है। - मुझे जाना होगा।
- मुझे अच्छा नहीं लग रहा है। मैं घर जा रही हूँ। - क्या हुआ? क्या… नैंसी?
- बस तबियत ठीक नहीं है। - नैन?
- क्या तुम… हाँ, हाँ। - क्या मैं? हाँ। मैं अभी आती हूँ।
हे, नैंसी।
- नैंस! क्या हो रहा है? - माफ़ करना। मैं…
मैं मेअर का साथ देना चाहती हूँ। मैं बस…
मेरी ज़िंदगी में अभी बहुत कुछ चल रहा है।
तुम्हारा क्या… रॉबर्ट के साथ?
मैंने एक बहुत बड़ी बेवक़ूफ़ी कर दी।
कैसी बेवक़ूफ़ी?
मैंने किसी के साथ शारीरिक सम्बन्ध बनाए।
प्लीज़ मैरी को मत बताना। मुझे नहीं लगता वह समझेगी।
नैंसी, मैं…
क्या तुम्हारा अफ़ेयर चल रहा है?
किसके साथ?
- इससे कोई फ़र्क़ नहीं पड़ता। तुम उसे नहीं जानतीं। - ठीक है।
उसका नाम डेविड है। ऐसा फिर कभी नहीं होगा।
- ठीक है। - मुझे जाना होगा।
- तुम मुझे फ़ोन करोगी? - ठीक है।
ठीक है।
हे, जान।
तुम कहाँ जा रहे हो?
मुझे एक फ़्लाइट पकड़ने के लिए भागना पड़ रहा है।
मुझे इस बारे में क्यों नहीं पता था?
मुझे ख़ुद इस बारे में अभी पता चला है।
यह थोड़ी आपातकालीन स्थिति है।
पुनर्गठन को अंतिम रूप दिए जाने से पहले, उन्हें एक सौदा पूरा करने में मेरी मदद की ज़रूरत है।
मैं कल सुबह-सुबह न्यूयॉर्क के वकीलों से मिलने वाला हूँ।
मुझे लगता है मेरा दिमाग़ ख़राब हो रहा है।
क्या? क्यों? तुम… फ़िक्र करने की कोई बात नहीं है।
बेशक मुझे फ़िक्र हो रही है।
तुम्हारे पास बिना तैयारी के देश के एक सिरे से दूसरे सिरे तक जाने का समय है,
पर तुम्हारे पास मुझसे बात करने का, या काउंसलर से मुलाक़ात का समय तय करने का समय नहीं है।
सोमवार को वापस आने के बाद, मैं हर चीज़ के लिए समय निकाल लूँगा।
सोमवार?
तुम एक हफ़्ते के लिए जा रहे हो?
मैं शौक़ से नहीं जा रहा हूँ।
- फिर मत जाओ। - जाना होगा।
क्या तुम मुझसे तलाक़ ले रहे हो?
हे। फ़िक्र करना बंद करो। मैं तुमसे प्यार करता हूँ।
जब मैं वापस आ जाऊँगा, तब बात करेंगे।
हे।
क्या हम मिल सकते हैं?
मंच
हाँ, यह अच्छा है।
हे।
ट्रिप कैसी थी?
अच्छी थी।
मैं उम्मीद कर रही थी अगर आज रात हम बैठकर बात कर सकें?
आज रात हमें फ़ैमिली डिनर पर जाना है।
अभी मैं नहाने जा रहा हूँ।
मूसो एंड फ़्रैंक ग्रिल 1919 में स्थापित हॉलीवुड में सबसे पुराना रेस्त्राँ
उन्होंने कहा कोई फ़ायदा नहीं होगा। वह बहुत बुरी हालत में थी। उसे जाने देने का समय आ गया था।
लेकिन तुम्हारे ज़िद्दी पिता ने बात नहीं मानी।
उसे वापस ज़िंदगी देने के लिए कोई भी क़ीमत बहुत ज़्यादा नहीं थी।
इन गर्मियों में, सुरक्षित और शुभ यात्रा की कामना के साथ, हम डिमीटर्स विश को विदा करेंगे।
वह बूढ़ी मोहतरमा अब रवाना होने के लिए तैयार है।
- बेटा। - जी, सर?
- हमारे शैम्पेन गिलास ख़ाली हो गए हैं। - मैं तुरंत भरता हूँ।
मुझे कहने की ज़रूरत नहीं होनी चाहिए।
वैसे, यह बहुत अच्छी ख़बर है, डैडी।
बॉबी की भारी भूल की बदौलत, यह बुरी ख़बर में बदलने वाली थी।
यहाँ नहीं। प्लीज़।
क्यों नहीं? इसीलिए तो हम जश्न मना रहे हैं।
हार्लन की चतुराई भरी रणनीति की बदौलत एसईसी से हमारा पीछा छूट गया।
आपकी सेवा करने में मुझे हमेशा ख़ुशी होती है।
हम बाल-बाल बच गए वरना भयानक तबाही देखनी पड़ती।
मुझे लगता है इसके लिए तो जश्न मनाना बनता है।
जान, यह किस बारे में बात कर रहे हैं? कैसी भूल?
तुम तो घर पहुँचने पर इसे बताने वाले थे ना, बॉबी?
मुझे समय नहीं मिल पाया।
नहीं? अच्छा, मैं बता देती हूँ।
बॉबी ने डैडी को राज़ी करके हमारी सम्पत्ति का 20 प्रतिशत हिस्सा
एक ऐसी कम्पनी के अधिग्रहण में लगा दिया, जो पूरी तरह क़र्ज़ में डूबी हुई थी।
और अब हमारे पास क़ानूनी पचड़ों से बचने का एक ही रास्ता था,
कि बॉबी ट्रस्ट के अपने हिस्से के पैसों से हमारे निवेशकों को भुगतान करे।
क्या यह सच है?
कभी-कभी एक ही बार में झमेला ख़त्म कर देना चाहिए, बॉबी।
वह अब कोई बच्चा नहीं है, उसे रॉबर्ट कहकर बुलाओ।
हाँ, चलो।
जान।
मुझसे ग़लती हो गई, नैंस।
मुझसे बहुत बड़ी ग़लती हो गई।
मैं हमेशा ग़लतियाँ करता रहता हूँ।
उनकी यह बात सही थी।
अब सब कुछ बदल जाएगा।
हमारे सारे ख़र्चे…
सब कुछ मेरे पिता के नियंत्रण में होगा।
घर, कारें, तुम्हारी पार्टियाँ।
हर चीज़ के लिए उनकी मंज़ूरी लेनी पड़ेगी।
क्या यह पूरी बात सिर्फ़ पैसों की थी?
मुझे पता है कि तुमने अपना भविष्य ऐसा नहीं सोचा था।
तो मैं तुम्हें बताना चाहता हूँ कि अगर तुम मुझे छोड़ना चाहो, तो कोई बात नहीं।
तुम्हें छोड़ना चाहूँ? मुझे लगा था कि तुम मुझे छोड़ना चाहते हो।
मैं तुम्हें कभी भी क्यों छोड़ना चाहूँगा?
तुम मेरे लिए इस दुनिया की सबसे अहम इंसान हो।
क्योंकि मैंने सम्पत्ति के बँटवारे से जुड़ा वह ईमेल पढ़ा था।
- मैं… - वह तुम्हें बचाने के लिए था।
तुम मुझे बचाने के लिए मुझसे तलाक़ ले रहे हो?
समझौते की रकम किसी बाहरी खाते में जमा करना ज़रूरी है
ताकि मेरे पिता उसे निकाल ना सकें।
हे भगवान।
तुम्हें सुरक्षा देना ज़रूरी है।
मुझे तलाक़ नहीं चाहिए। बस तुम मेरे साथ रहो।
लेकिन जिस आदमी ने तुम्हें बचाया था, मैं अब वह इंसान नहीं रहा हूँ।
तुम्हारे पैसों ने मुझे नहीं बचाया था।
- तुम ऐसा नहीं कह सकतीं। - हाँ, मैं कह सकती हूँ।
मैं कह सकती हूँ।
मैं तीन महीनों से तुम्हारे प्यार के लिए तरस रही हूँ
और मैं… पूरी तरह से बिखर रही हूँ।
मुझे उससे कोई फ़र्क़ नहीं पड़ता। तुम्हारे डैड सारे पैसे ले सकते हैं।
मैं बस तुम्हें चाहती हूँ।
मुझे माफ़ कर दो।
मेरी शराब पीने की आदत कुछ ज़्यादा ही आगे बढ़ गई।
यह मेरी एक और ग़लती है, हँ?
फिर तुम्हें देखो, तुम कितनी हिम्मत वाली हो।
- नहीं। - हाँ।
ऐसा मत कहो।
मैं तुम्हें कभी अपने से दूर नहीं जाने दूँगा।
तुमने इतने दिनों से मेरे फ़ोन का कोई जवाब नहीं दिया।
तुम बर्नर फ़ोन को फेंक दो। हम दोनों का रिश्ता ख़त्म हो चुका है।
दो हफ़्ते पहले, तुम और मैं तुम्हारी रेंज रोवर की पिछली सीट में सेक्स कर रहे थे।
उससे एक दिन पहले, हम ड्रेसिंग रूम में सेक्स कर रहे थे।
और उससे एक दिन पहले, जहाँ तुम कहती गईं, मैं आ गया।
वह एक ग़लती थी। मेरी शादी एक मुश्किल दौर से गुज़र रही थी।
- ऐसा कभी होना ही नहीं चाहिए था। - मुझे इससे तो ज़्यादा अहमियत मिलनी चाहिए।
- तुम्हारे लिए मैंने सब कुछ दाँव पर लगा दिया। - मैंने नहीं कहा था।
नहीं, तुमने पहले मुझे लुभाया और फिर मेरे साथ अपने घर के उस नौकर की तरह बर्ताव किया
- जिसे तुम घंटी बजाकर बुला सकती हो। - ठीक है। अगर तुम्हें
बेहतर महसूस करने के लिए मुझे दोष देना है, तो कोई बात नहीं, लेकिन हमें आगे बढ़ना होगा।
यह फ़ैसला तुम नहीं ले सकतीं।
मेरी बाँह छोड़ो, वरना यक़ीन करो तुम्हारे लिए इसका अंजाम अच्छा नहीं होगा।
शायद मुझे रॉबर्ट को हमारे बारे में बता देना चाहिए।
वह अच्छा आदमी है।
उसे जानने का हक़ है कि उसने किससे शादी की है।
तुम्हें सच में लगता है कि उसे विश्वास होगा कि मैं तुम्हारे साथ सोई थी?
किसी को कभी विश्वास नहीं होगा।
मुझे बहुत ख़ुशी है कि तुम्हें वह बहुत बुरा नहीं लगा।
- मुझे क्या नहीं लगा? - कि तुम्हें वह बहुत बुरा नहीं लगा।
मुझे वह बहुत पसंद आया। मुझे उसकी हर चीज़ पसंद आई।
नृत्य और कपड़े।
पोशाकें।
पोशाकें, हाँ। वह ख़ूबसूरत था।
अपनी ग़लती सुधारने और अनर्थ होने से बचाने का मेरे पास यही एक मौक़ा था।
मुझे रॉबर्ट को सच बताना ही था। सब कुछ।
और यह भरोसा रखना था कि वह फिर भी मुझसे प्यार करेगा।
हे।
तुम्हारा फ़ोन…
जान। जान, मुझे तुम्हें कुछ बताना है।
तुम्हें यह किसने भेजी है?
मुझे नहीं पता। मुझे…
मुझे नहीं… पता। मैं…
तुम झूठ बोल रही हो।
यह कौन है?
कोई नहीं। वह बस एक ग़लती थी।
एक ग़लती जिसके साथ तुमने अपनी कार की पिछली सीट पर सेक्स किया?
प्लीज़, प्लीज़, क्या हम इस बारे में बात कर लें?
मैं इतने समय से ख़ुद को दोषी मानकर अंदर ही अंदर घुट रहा था।
- मुझे माफ़ कर दो। माफ़ कर दो। माफ़ कर दो। - कमबख़्त इतने समय से।
यक़ीन नहीं हो रहा है। यक़ीन नहीं हो रहा है।
- तुम ऐसा कैसे? - हम… मत करो…
- रुक जाओ! रुक जाओ! - तुमने कमबख़्त यह किया!
हे! इधर वापस आओ!
उप-शीर्षक अनुवादक : पुनीत कुसुम